gentaiscool/nusaparagraph_emot huggingface dataset:
Basa nuju ngaberesan bumi kosong bekas dicicingan ku pun nini, abdi penasaran kana jero gentong badag nu diantep wae dina pipireun imahna. Beres beberesih, abdi tuluy nyampeurkeun eta gentong, ditoongan jerona jiga aya barang nu ditutupan ku tumpukan taneuh. Sabab sieun aya oray, abdi langsing we meupeuskeun eta gentong make batu badag. Geus peupeus, ku abdi langsung diberesihan taneuhna. Abdi reuwas pisan sabab dijero taneuh na teh aya bingkisan kain bodas. Ku abdi dibuka we kain na, eh eusina teh kalung jeung koin jaman baheula nu geus teu katingali gambarna. Duh rupa-rupa wae ieu barang teh. Tuluy ku abdi diberesihan we dikumbah make cai. Geus beresih tuluy disimpen dina lomari tukang.

Emotion: surprise
Naha upami anjeun éra upami jalma sanés terang hutang anjeun? Jujur, kuring sok éra upami aya anu terang upami kuring ngagaduhan hutang. Tapi beuki lila, kuring sadar yén babaturan kuring ogé boga hutang, komo deui. Kuring sadar yén hal anu penting nyaéta upami anjeun gaduh hutang, anjeun gaduh panghasilan anu cekap pikeun mayar éta. Tapi tangtosna anu pangsaéna nyaéta upami anjeun henteu ngagaduhan hutang, janten urang bakal nampi gaji pinuh. Tong isin, masalah dina kahirupan mangrupikeun bungbu dina kahirupan! Jalma sejen oge kudu nyaho, unggal jalma boga masalah sorangan béda, ngan saukur kumaha carana ngatur masalah ieu bijaksana & alus.

Emotion: shame
Ambeuk lantaran diteungeul ku sapu nyere pas urang keur ulin. Awalna urang ulin maen PS di salah sahiji rental PS. Tuluy indung nitah balik ku sabab kudu ngajagaan warung, urang nu embung ngajagaan warung teu diwaro titahana teh. Teu lila indung ka tempat rental PS bari mawa sapu nyere sabari molotot ngagebug urang nu keur maen. Lantaran urang era jeung can beres maen PS na jadina urang ngalawan bari ngajorowok. "Engke heula atuh, da ieu ge sakeudeung deui beres" Urang ngomong. Tuluy ditembalan ku Indung ku nada anu luhur "Buru siah, bisi si bapa kaburu balik gawe. Pan mamah teh kudu nyiapkeun kadaharan jang bapa maneh!" "Atuh bisa meureun tong make neunggeul make sapu sagala!" Tembal urang bari ngaleos balik ka imah.

Emotion: angry
Harta karun nyaéta sajumlah loba harta atawa barang anu ngabogaan harga jual anu luhur anu disumputkeun atawa kaleleup  biasna dina jero bumi anu asal-usulna teu dipikanyaho. Kata harta karun mimiti di pake awalna nyaeta tina carita nak anak nabi adam nyaeta qorun jeung qarun. Harta karun teh loba jinis na, aya anu bentukna emas, berlian atawa parhiasan atawa bisa oge barang barang paninggalan jaman baheula naon wae, pokona anu ngabogaan harga jual anu luhur atawa mahal. Di indonesia soragan urang mineng ngadenge yen ya batur anu mangghihan harta karun. Biasana harta karun di timukeun di tempat anu heuteu bisa di tebak, jadi jelema anu manggihan na pasti reuwas jeung asa teu percaya.

Emotion: surprise
Aya kawinan babaturan di Bogor jadi urang naek beus geus jangjian jeung babaturan rek naek sabeus. Tapi urang katinggaleun beus untungna teh beusna acan asup ka tol. Urang sabari kontekan jeung babaturan nu geus di jero beus nanya posisina dibelah mana. Oge urang nitah dulur urang ngajalankeun motorna sing tarik. Hate mah rada dagdigdug sieun beusna kaburu asup ka tol sedengkeun lamun urang naek deui nu jam sejen mah bakal moal kaburu. Untungna teh si beusna pas di gerbang asup tol eureun heula sabari ngakutan penumpang nu geus cicing didarinya, jadi weh ku urang ka udag. Urang buru-buru turun di tukangeun beusna tuluy naek bari awak rada leuleus ku sabab sieun katinggaleun.

Emotion: surprise
Prank Rafathar ka Raffi Ahmad teu ereun di dinya, pas Rafathar geus gede, manehna oge ngahereuyan deui Raffi. Prank nu ieu mah dibantosan ku sadaya jalmi anu aya di bumi Raffi, nyaeta Rafathar anu kakonci dina kamar cai. Supados siga beneran, Rafathar ceurik teras sorana direkam tuluy disetel dina speaker anu disimpen di jero kamar cai. Di jero kamar cai oge tos aya dua jalmi anu bakal bobodoan ngagedor panto  janten Rafathar anu menta ditulungan lantaran kakonci di jero. Pas geus dimulai, Lala langsung ngageroan Raffi sabari panik, bejana Rafathar kakonci di kamar cai. Raffi langsung reuwas tuluy lulumpatan ka kamar cai bari mawa palu kanggo ngabongkar panto. 

Emotion: surprise
Toilét naon anu paling kotor di dunya anu anjeun kantos angkat?
India panginten henteu gaduh jamban anu paling kotor, naha? Sabab teu boga wc. Leres, seueur rumah tanggana loba nu henteu ngagaduhan jamban di bumi. Di India, hiji rumah tangga tiasa gaduh 3-5 smartphone, tapi aranjeunna henteu gaduh jamban. Loba di antarana ngejat dina taneuh gundul atawa jukut. Sareng Bandara Internasional Manila bangga kana jamban anu teu aya cai. Mimitina mah panginten, aranjeunna gaduh sistem toilét énggal anu tiasa siram tanpa cai…. eh ternyata wc biasa anu teu aya cai…… eeeealah….. tah kamar mandi di bandara teh bau dugi ka nagara tatangga.

Emotion: disgusted
Kuring geus ambek. Kusabab kuring boga cacad fisik saeutik. Upami leres leres-leres aya kakurangan fisik (contona cacad) upami anjeun hoyong sareng tiasa ngalakukeun hiji hal pikeun ngarobih hal-hal janten langkung "normal" teras laksanakeun (contona sapertos kuring, kalayan operasi sakedik kuring tiasa janten " normal" tapi kuring milih nangkeup cacad kuring). Upami henteu, teras nampi kaayaan anjeun. Meureun urang rada béda ti kalolobaan urang. Tapi teu salah jadi kudu lungsur mentalitas.
Upami anjeun ngarasa sacara fisik normal tapi sababaraha jalma nganggap penampilan urang henteu pikaresepeun, sakali deui, éta sanés lepat anjeun (geus aya perasaan éta). Kami henteu hirup ngan ukur pikeun nyenangkeun aranjeunna sadayana. Sanaos waktos anjeun béak, anjeun moal tiasa ngahontal éta. 

Emotion: angry
Santi boga salaki nu gawe ti isuk nika peuting. Kusabab salakina rajin ekonomi kulawargi Santi tiasa disebat cekap pisan. Ngarasa tos loba duit manehna mineng balanja di platform online store. Hiji waktos aya tas nu dihayang-hayang pisan ku Santi. Pangaos tasna emang awis nanging Santi teu mikirkeun pangaos langsung ngacheckout eta tas teu ningali deskripsi nu sejenna. Sawaktos tas datang Santi kuciwa pisan kusabab tas nu dipeserna palsu. Santi sieun dicarekan ku salakina kusabab tos meuli tas palsu nu pangaosna teu mirah bahkan kasebat mewah. Naon nu dipikasieun ku Santi kajadian, salakina ngadat tur ngirangan duit balanja bulanan. Santi ayeuna leuwih ati-ati upami balanja kusabab sieun dicarekan deui.

Emotion: fear
Ti baheula abdi teu pernah dipasihan hape anyar. Pasti wae hape na teh urut lanceuk atau urut mamah jeung bapa. Pernah sakali abdi meser hape anyar pas keur SD, nyaeta meser hape esia hidayah anu warna hejo bodas. Abdi atoh pisan lantaran tiasa gaduh hape nyalira. Sanajan hape na ngan saukur dipake kanggo sms jeung nelepon hungkul, tapi lumayan we jang barudak SD mah sakitu oge tos atoh. Abdi meser eta hape di konter deket imah nini, pangaosna tilu ratus rebu kirang sarebu. Abdi meser eta hape ngangge artos ti THR lebaran. Abdi atoh lantaran eta mangrupakeun hape kahiji abdi.

Emotion: happy
Basa keur angin gede, nepikeun panto teh katiup ku angin. Urang nu keur cicing ujug-ujug jadi ambek, ditambah sora anu gandeng di luar. Urang ngambek ka angin, "Cing atuh ulah tarik-tarik teuing maneh teh!" Urang nutupkeun panto bari dijeblagkeun. Di jero imah oge urang masih ngambek malah ngambekna oge kana panto nu babarian katebak ku angin, bari molotot urang ngomong "Maneh mah meni leumah pisan, katebak angin saeutik oge muka!". Dihareupeun panto urang sabari neunggeulan, bahkan ku urang pantona dibuka tutup ngarah reyod jeung ruksak. Samemeh indit teh ku urang dikoncian heula, tuluy ku urang ditinggalkeun panto eta bari ditajong ku suku nepikeun ka bijil sora "Bledug".

Emotion: angry
Basa nuju uih nonton bola, Giman ngiluan pasedek-sedek kaluar stadion sabab emang ngantri di pintu kaluarna. Harita mah kabeneran asa masalah di antara supporter bolana, aya nu ngaprovokasi sabab ngarasa teu tarima ku elehna. Tuluy terjadi karicuhan dina tribun, antarpenonton teh saling tonjok jeung supporter lawan. Giman buru-buru nyalindung di teribun pang deukeutna jeung pintu kaluar, tapi cicing na d luhur jadi teu pagelek. Pas ningali ka arah pintu kaluar, geus aya jalma nu katincakan sabab teu bisa nyaimbangkeun awak dina karicuhan. Pas dievakuasi, eta jalma teh tos engap-engapan, sakarat sabab geus teu bisa napas pisan. Giman ningalna karunya bari aya rasa sieun sabab ningali ekspresi sakaratul mautna.

Emotion: fear
Tos tilu bulan Miki ngarasa nyeuri dina tenggorokanna, malahan nepi kana beuheung. Makon poe makin ngagedean beuheungna teh. Pas dipariksa ka dokter, Miki divonis kena kanker getah bening. Tuluy Miki pariksa rawat jalan kaditu-kadieu. Tapi lain kalah cageur, unggal poe awakna makin ngaleutikan wae, makin kuru. Rambutna geus makin botak, anjeunna ge geus teu bisa ngomong. Jadi mun hayang nanaon teh kudu make tulisan. Emam na ge geus make selang, sabab geus teu bisa asup nanaon. Awakna kuru pisan, jiga rorongkong nu masih keneh hirup. Kelenjar kanker nu dina beuheungna makin ngagedean dugi kana matana. Mudah-mudahan we dipaparinan kasehatan deui jiga samestina.

Emotion: surprise
Salah sahiji dosa anu jarang pisan disadari ku manusa teh nyaeta dosa jariyah. Jadi, dosa jariyah teh dosa anu bakal ngalir nepi ka urang geus di alam kubur. Nu nuju maak ayeuna teh nyaeta nembongkeun aurat dina sosial media, atawa sakali pun nembongkeun raray dina sosial media. Tah hal ieu teh bisa ngundang tafsir nu loba pisan tinu ningalina, jeung deuih rentan disalahgunakeun. Malahan mah sok asa bangga amun bisa pasang foto di sosial media teh. Teu karasa padahal eta teh jadi dosa jariyah nu ngalir salila urang hirup nepi ka urang tos maot. Loba nu nyapelekeun hal ieu sabab emang kurangna pengetahuan kana ajaran agama.

Emotion: fear
Kiki kantos basa nuju ka imah Ninina nu di gunung, jol manggihan hal anu geuleuh pisan. Harita teh nuju botram kulawarga, sadayana kumpul jeung makan bareng. Pas keur ngeunah-ngeunahna dalahar teh, jol we aya budak dulur anu orok keneh kalah olab di hareupeun sarerea. Olaban na teh tuluy ngeclak kana piring toas indungna. Kiki nu nyaksikeun langsung meuni ngarasa seueul pisan. Hayang enggeus daharna, da loba keneh alasna. Jeung deuih mun enggeusan teh bisi teu ngeunaheun ka kabehan. Mantak, Kiki bari rada cuman cemen teh nuluykeun dahar. Angen na teh meuni geus seueul pisan nahan hayang utah nempo tragedi nu tadi. Tidinya Kiki embung deui dahar ngahiji jeung orok atawa budak leutik.

Emotion: disgusted
Biasana mun keur ulang taun teh sok meunang hadiah ti orang spesial, misalna kulawarga, pasangan, atawa babaturan. Sabagean besar nu mere hadiah teh sok bari ditutupan heula matana supaya jadi surprise jang nu ulang tan. Malahan mah sabagean aya deui nu sok bari ngeprank heula supaya teu kaciri bade dibere hadiah. Tujuanna mah alus, mere hadiah ku cara surprise supaya kenangan na kainget wae jeung rasa panasaran kana eusi hadiah oge diuji pisan. Komo mun hadiah na nu berarti pisan mah, mantak kudu dirangka heula strategi jang merena ge. Tah hal ieu teh dilakukeun supaya nyimpen kenangan jeung kesan tersendiri ka nu ulang taun na.

Emotion: surprise
Basa nuju ujian ngojay di palajaran olahraga aya hiji rerencangan kuring anu sieun pisan kana cai. Manehna teu daek anclom kana kolam sangkilang eta kolam deet. Abdi panasaran naha manehna nepikeun sieun jeung kesangan kitu pas dititah ngojay. Pas tos balik ti kolam manehna nyarita yen basa leutik manehna pernah ditilelepkeun di kolam ku lanceukna. Sanajan eta teh ngan hereuy hungkul, tapi manehna bener-bener sieun pisan. Kajadian eta ngajadikeun manehna sieun kana cai kolam jeung teu pernah daek datang ka kolam renang. Tapi manehna ngarasa yen trauma eta teh bakal ngaganggu manehna lamun teu diubaran. Tungtungna mah manehna sakedik-sakedik diajar ngojay nepikeun teu sieun deui kana cai kolam. 

Emotion: sad
Basa nuju alit keneh mah, Kiki teh pernah trauma kana nu ngaranna jarum suntik. Jadi, keur alit teh pernah anjeunna gering tuluy kedah disuntik. Tah pas disuntik na teh dokter teu make aba-aba, jos we langsung nyuntik leungeunna. Atuh Kiki teh kacida reuwaseun nana sabab asa dibobodo jeung asa diserang. Ti saprak harita nepi ka gede ge Kiki mah sok alim wae mun rek disuntik teh sabab bangbaungeun wae kajadian anjeunna basa keur leutik. Tah eta ge jadi salah sahiji alasan Kiki acan ngalaksanakeun vaksinasi nepi ka ayeuna sabab bangbaungeun tea. Mun berobat ge sok alim pisan disuntik, kajeun teuing milih obat nu ditelen we.

Emotion: fear
Lita ayeuna nuju ngarencanakeun kanggo ngagaleuh bumi. Anjeunna parantos seueur survey ka sababaraha tempat pikeun mendakan bumi anu cocog sareng anu dipikahoyong. Minggu kamari, Lita reuwas ku kaayaan salah sahiji imah anu ditilikna. Anjeunna mendakan hiji bumi anu henteu dijaga di pinggiran kota. Anu matak reuwas anjeunna nyaeta imahna henteu dijaga. Manehna oge ngarasa geuleuh pisan ka eta imah lantaran imahna geus dijadikeun sarang loba serangga. Kecoak, sireum, jeung laba-laba minuhan loba juru imah. Ngarasa keuheul, Lita teu daek cicing di dinya, buru-buru kaluar ti imah. Tangtu, Lita meuntas imah tina daptar imah manehna bisa meuli. Dirasakeun pisan nyeepkeun hirup di bumi sapertos kitu.

Emotion: disgusted
Waktu keur leutik, kuring diajak kekebutan naék motor jeung si Aa. Sieun pisan kuring harita, nepi ka kuring nangkeup manéhna bari nyekelan jaketna pageuh pisan. Tapi si aa mah angger weh kekebutan, teu paduli ka kuring anu sieun di tukangeunana. Aa kalahka seuri bari tetep kekebutan. Keur ngeunah kekebutan, ujug-ujug aya mobil ti pengkolan.  Aa teu nyangka aya mobil ti arah dinya, ku aa stang motorna dibalikkeun, urang jeung aa murag kana solokan gede jeung motor-motorna oge. Aa tatu dina leungeun jeung tuur na hungkul, tapi kuring leuwih parah sarta leuwih loba tatuna. Dahi jeung biwir kuring getihan lantaran ngabadug semen solokan meuni tarik. Bari abdimah seueur tatu dina panangan sareng suku oge. Kuring neunggeul si aa bari ceurik lantaran sieun jeung nyeri, ti harita kuring geus teu daek dibawa naek motor deui.

Emotion: fear
Cara anu salajengna anu kedah urang laksanakeun nalika urang ngalaman gagal rem nyaéta nyobian tetep tenang sareng henteu panik. Nalika urang ngalaman gagal rem, tangtosna henteu gampang pikeun henteu panik, tapi konci pikeun ngatasi rem gagal nalika nyetir nyaéta tetep tenang. Ku tetep tenang jeung percaya diri, sadérék bisa ngalakukeun léngkah-léngkah di luhur kalawan hadé, sabab ku tenang urang ogé bakal mikir jernih. Mudah-mudahan ogé ku tetep tenang, anjeun tiasa aman tina marabahaya nalika rem gagal nalika nyetir. Cara anu terakhir nyaéta menta tulung. Sanggeus suksés eureun, ulah coba-coba nyetir kendaraan anjeun deui. Neangan pitulung ku nelepon montir pikeun perbaikan atawa treuk derek pikeun ngerek mobil anjeun ka bengkel pangcaketna.

Emotion: fear
Reuwas pas divonis ku dokter ngabogaan diabetes teh, sabab ngarasa masih ngora keneh moal kakeunaan ku penyakit nu serius. Tapi faktana mah kaserang oge, emang sih mun dipikir-pikir mah resep pisan ngadaharan anu amis-amis teh, komo mun mibogaan pribadi anu moody an, nya salah sahiji carana ngadahar nu amis meh mood deui, siga ngadahar coklat atawa kueh anu posina loba. Ayeuna mah geus ngarti jeung leuwih nyaah kana awak, moal deui nurutan naon nu dipikahayang salila eta bakal mibogaan dampak buruk kana kasehatan. Jeung bakal miceun pikiran anu nganggap masih ngora moal keuna panyakit nu serius, jadi ayeuna mah leuwih nyaah kana diri sorangan ku ngajaga jeung ngarawat.

Emotion: surprise
Bisa milih kumaha ceuk hate sorangan henteu kumaha ceuk batur. Pernah pas lulus SMA bingung kudu kumaha, sedengkeun indung jeung bapak mah hayang urang masantren ngameh nuluykeun profesi bapak anu jadi ustadz. Asalna urang nurut kana kahayang kolot urang, tapi dina hate leutik urang mah hayang nuluykeun sakola ka paguron luhur. Didinya aya perdebatan boh jeung diri sorangan atawa jeung kolot. Tapi urang nyokot jalan tengah tuluy bebeja yen lamun urang teu katarima di paguron luhur, urang rek masantren sakumaha kahayang mamah jeung bapak. Tapi geus jalan ti Allah, anu akhirna urang lulus ka paguron luhur. Didinya urang untung sabab nurut kana kumaha ceuk hate sorangan, sabab lamun nurut ceuk sorangan bakal hampang ngajalani na ge moal hese nu kabuktian bisa lulus 3,5 taun.

Emotion: happy
Kantorna aya di kawasan industri Marunda, Jakarta Utara. Jalur Cilincing-Cakung dikenal rawan kacilakaan. Kacilakaan ampir unggal dinten, khususna anu ngalibatkeun motor sareng treuk ageung. Hiji kajadian anu kaalaman ku manéhna nyaéta ningali jalma nu keur leumpang nu awakna teu utuh. Kajadian saméméh maghrib, manéhna rék mulangkeun mobil ka kantor. "Di hareupeunana ujug-ujug aya jalma keur meuntas. Sakilasna siga jalma biasa. Tapi mun ditilik deui, sigana awakna geus teu utuh. Pas geus ngaliwat, panasaran hayang neuteup deui. ngaliwatan spion, naha teu aya,” ceuk Yudha. Nyéépkeun waktos seueur waktos di jalan, Yudha nitip pesen ka supir ngora supados tetep tenang sareng ngadoa upami ngalaman carita sapertos di luhur. "Tenang, solat, jeung solat lamun urang Islam. Tong mawa rasa sieun, engke bahaya lamun nyetir, bisa kacilakaan. Cukup nyanghareupanana, ulah tegang. Insya Allah, urang tiasa ngalaksanakeun tugas salaku supir kalayan saé, ”saurna.

Emotion: surprise
Kasus maling coklat di mini market di Tangerang Selatan anu rame di media sosial disebut-sebut lantaran palaku kaserang kleptomania. Psikolog Universitas Airlangga (Unair) Margaretha ngajelaskeun ngeunaan kleptomania dina hal sabab, gejala, cara ngubaran, sareng cara nyegahna. Margaretha nétélakeun, kleptomania téh mangrupa sindrom atawa gangguan méntal jeung psikologis, nu ngajadikeun jalma hésé pikeun ngatur dirina. Janten, aranjeunna sababaraha kali maling atanapi nyandak barang-barang batur, ”saur Margaretha. Dosén Jurusan Psikologi Klinis jeung Kaséhatan Mental ngajelaskeun yén maling atawa barang anu dicokot ku kleptomania téh sabenerna lain hal anu diperlukeun, tapi hal anu dipikahayang. Padahal, barang anu dipikahoyong tiasa dipiboga ku jalma anu ngagaduhan gangguan kleptomania biasana ku cara ngagaleuhna.

Emotion: shame
Abdi era pisan lamun nganggo acuk anu sarua jeung batur, komo baturna teh teu kenal. Pernah hiji poe abdi era lantaran teu kahaja nganggo acuk nu sarua jeung batur. Jadi caritana teh abdi nganggo acuk kotak-kotak warna hejo. Abdi meser baju ieu di pasar, ai sugan teh teu bakal aya nu nganggo acuk nu sarua lantaran abdi jarang ningal batur nu nganggo acuk nu sarua jiga abdi. Tapi pas abdi nuju jajan di hareupeun kampus jol aya nu nyengseurikeun bari tutunjuk ka abdi. Abdi karek nyadar maranehna nyeungseurikeun abdi lantaran acukna sarua jeung babaturanna di kampus. Abdi langsung era sakaligus keheul lantaran diseungseurikeun. 

Emotion: shame
Jalma anu sieun jarum jeung jarum suntik umumna oge ngarasa sieun prosedur medis sejen. Kaayaan ieu nyababkeun hatena deg-degan sareng panik bari ngantosan giliran dipariksa ku dokter, atawa nalika aranjeunna mikirkeun tindakan medis anu bakal dilakukeun ka aranjeunna. Kaayaan ieu umumna dialaman ku barudak. Sanajan kitu, kaayaan ieu bisa ngalaman ku dewasa jeung sieun sarua.Anu ngarana kasieunan di suntik atawa sieun jarum suntik teu bisa di bedakeun ti umurna, budak leutik sieun mereun wajar kusabab leutik keneh, tapi loba oge kajadian kanu jelema dewasa, lamun geus dewasa kasieunan ieu biasana di sebut trauma jeung ieu teh teu bisa di anggap remeh, jelema anu boga kasieunan lamun di suntik bisa ngahambat lamun keur gering.

Emotion: fear
Pernah abdi basa indit kuliah, tiungna teh tibalik. Jadi, abdi teh make tiung segi opat anu bahan bella square, biasana kan dibagi dua jadi segitilu. Tah, nu segitiluna leutik teh di jero, mun nu gede mah di luar. Harita mah salah make kalah tibalik. Nu leutikna di luar, nu gede na di jero. Paingan rarasaan teh asa aneh, tiung teh asa teu ngeunaheun. Puguh we da salah tibalik tiungna. Untung we sadarna pas di kamar mandi. Jigana titadi pas kelas teh batur naringalieun we abdi salah make tiung kalah tibalik. Untungna teu aya nu nanya, jadi teu era teuing pas dibenerkeun teh tiungna.

Emotion: shame
Emang bener ceuk batur lamun salingkuh teh panyakit. Hal anu nyebabkeun jalmi salingkuh teh lain pedah pasanganna goreng atawa seeur kakurangan. Tapi lantaran manehna nu hayang salingkuh, tuluy ngajadikeun kakurangan eta salaku tameng jeung alesan sangkan manehna salingkuh. Lamun sakali geus salingkuh, biasana bakal diuang deui. Rerencangan abdi ngalaman hal ieu. Saprak manehna apal yen salakina salingkuh, manehna langsung menta cere. Awalna eta bisa kanyahoan lantaran aya hiji deui rerencangan urang anu manggihan salakina keur duduaan sareng awewe di hotel. Asalna mah manehna masih keneh percanten ka salakina. Tapi pas buktosna tos kakumpul, manehna langsung nyabok salakina pas balik ka imah lantaran ku amarah anu geus teu katahan deui. 

Emotion: angry
Di SMP urang mindeng di bully, ku sabab kulit urang warnana hideung, tuluy rambutna keriting, sok disebut "Papua" "Cempor" "Hideung". Mimitina mah urang adem ayem wae, nanggap eta teh heureuy teu diasupkeun kanu hate. Tapi ku sabab jelema mah aya batas sabarna, di hiji waktu oge emosi urang meledak, lantaran emosi nu dipendem-pendem salila ieu ku sabab disinggung wae teh akhirna kaluar. Harita teh pas urang rek kaluar isitraha, ujug-ujug aya nu nyebut kitu. Ku urang langsung di datangan jelema eta. Ku urang dipolototan, lantaran teu tega mun urang kudu nyinggung manehanana oge. Manehna ngan bisa punten-puntenan bari moal nyebut-nyebut kata eta deui.

Emotion: angry
Basa abdi sareng sakulawargi nuju angkat ka imah nini, urang ninggalkeun daging hayam dina kulkas, rencana na mah eta hayam bakal didahar pas urang balik ti imah nini, janten teu kedah repot-repot masak deui. Tapi urang teu apal yen pas salila urang di imah nini teh eta kulkas ruksak, janten freezer-na oge pareum. Pas urang balik ti imah nini, di imah geus rada bau bangke, arahna mah tina kulkas, pas dibuka bener we eta daging geus janten buruk lantaran kulkasna pareum. Eta daging langsung dipariceunan jeung kulkasna langsung dikaluarkeun ti imah lantaran geus bau pisan. Dagingna oge geus ngaluarkeun cai anu teu geunah. 

Emotion: disgusted
Magrib-magrib basa abdi nembe beres pisan netepan jol aya nu ngetrok panto imah. Sugan teh aya naon epekteh eta tatanggi anyar abdi, manehna beja yen manehna sieun cicing di kontrakkan manehna ayeuna lantaran siga aya jalmi anu ningalikeun manehna. Abdi bingung kedah kumaha teras abdi samentara nulungan manehna ku cara ngijinkeun anjeunna mondok di imah kuring, mumpung kulawargi abdi nuju mondok di imah dulur anu sanes. Abdi oge ngalaporkeun anjeunna ka pa RT supados manehna leuwih tenang jeung aya nu ngajagaan mamehna. Abdi karek apal yen manehna ayeuna cicing sorangan di imahna teu aya nu maturan, komo manehna jalmi anyar di tempat ieu.

Emotion: fear
Harta karun mangrupakeun hal nu sering pisan diteangan ku sabagean jalma. Biasana harta karun nu diteangan teh bentukna sok mangrupa emas, duit logam, atawa aksesories jaman baheula. Mun dijual teh boga nilai nu tinggi pisan sabab kaunikan nana. Biasana harta karun nu loba dipanggihan di Indonesia mangrupa duit logam jaman penjajahan, aksesoris jiga kalung, gelang, jeung anting jaman baheula, perkakas dapur nu dijieun na tina logam atawa timah, jeung sajabana. Biasana harta karun dipanggihan di leuweung, petilasan, atawa tempat-tempat nu kentel pisan jeung sajarah. Lobana mah dipanggihan di leuweung, sabab jaman perang jeung penjajah teh masyarakat nyumputna di leuweung. Aya nu nyumputkeun harta karun na dina taneuh, aya oge nu dina tatangkalan.

Emotion: surprise
Basa keur aya kagiatan camping di Rancaupas, abdi jeing babaturan ngadirikeun tilu tenda. Ngahaja campingna di tengah leuweung supaya teu kaganggu ku karamean di camping ground. Hiji peuting, abdi rek masak di hareupeun tenda. Kacida reuwasna dibelah kenca jarak sapuluh meter aya kalangkang hideung badag jeung jangkung ngolebat nembongan tina hiji tangkal gede ka tangkal sejenna. Kalangkangna hideung pisan, leuwih hideung ti poek peuting, jadi kaciri. Bentukna jiga awak jelema ngan gede pisan, jangkungna sarua jeung jangkung pucuk tatangkalan. Ngolebatna tereh pisan ngan kaciri ku tunggtung panon. Abdi harita kacida reuwasna, bari ngadeg-deg awak buru-buru asup kana tenda. Dina jero tenda teh tuluy we babacaan teu eureun-eureun. 

Emotion: surprise
Nyingsieunan budak sawaktos keur leutik teh goreng pisan ka perkembangan budak. Budak janten loba kasieun sawaktos ageungna. Salah sahiji contona Putri nu sieun badut. Keur leutik upami ceurik teh Putri sok direpehan ku indungna. Nanging ngarepehanna disingsieunan ku topeng badut, cenah upami teu repeh ieu badut tiasa nyulik Putri teras janten didahar. Janten unggal aya badut teh ayeuna Putri gogoakan kusabab sieun sareng trauma. Upami aya badut nu dipikiran Putri teh manehna bakal diculik teras didahar ku eta badut. Ku kituna ieu nyingsieunan budak teh bahaya pisan pikeun dibawa kagede kusabab tiasa nyebabkeun trauma. Trauma ieu ngan tiasa dicagerkeun liwat psikolog.

Emotion: fear
Keuheul pisan jeung ngerakeun lamun calana ujug-ujug robek. Ieu bisa nyieun hiji jalma ngarasa pisan kacau jeung fterpaku kana kaayaan, sarta mangaruhan kapercayaan diri maranehanana. Utamana lamun cimata lumangsung di tempat umum, eta bisa ngabalukarkeun era sarta nyieun jalma ngarasa teu nyaman jeung teu nyaman. Rarasaan calana dadakan robek tiasa pisan ngerakeun sarta ngabalukarkeun perasaan ngarareunah. Ieu bisa ngakibatkeun parasaan isin jeung timer ragu, utamana lamun eta kajadian di hareup sakelompok badag jalma atawa dina setting formal. Nanging, upami urang tiasa ngatasi parasaan ieu sareng ningali eta salaku kajadian leutik anu henteu kedah digedekeun, urang tiasa neraskeun kagiatan urang kalayan percaya diri.

Emotion: shame
Aya salah sahiji channel youtube anu kontenna milarian harta karun mangrupa fosil hewan laut nu geus ngabatu. Youtuber ieu teh ti luar negeri, lain ti Indonesia. Anjeunna milarian batuna sok di pantai. Fosilna rata-rata tos rubah jadi batu. Jadi, anjeunna milarian batu nu aya liangan jeung bentukna khas. Sabab liang eta teh biasana kabentuk tina irung kapiting purba. Batu nu aya liangan khusus teh dibawa ka lab anjeunna. Si batu eta teh tuluy dikikir saeutik saeutik nepi ka katempo bentuk kapitingna. Mun geus kitu tuluy di purnish supaya makin jelas bentukna. Geus alus kitu mah tinggal dipajang jang penelitian anjeunna.

Emotion: surprise
Jadi lanceuk emang teu babari, urang ditungtut kudu ngalindungan adi sorangan. Tapi aya carana oge ngarah jadi lanceuk anu baik di mata adina. Nu kahiji, kudu mindeng ngobrol ngadengekeun kabeh carita ngeunaan sapopoena. Nu kadua, ajak belajar babarengan, ngabantuan adi ngerjakeun PR sakolana sabab kumaha wae ge masih butuh bimbingan jang diajar salian ti guru di sakola. Nu katilu, ajak ulin. Jenis ulinna bisa naon wae ge, misalna ucing sumput. Nu kaopat, kudu kenal deukeut kabeh babaturanna ngameh pergaulanna kajaga. Nu kagenep, lamun keur boga waktu luang, euweuh salahna nganteurkeun adi ka sakolana ngameh ngarasa dipikanyaah ku lanceukna. Nu terakhir lamun keur tepang taun bere kado.

Emotion: happy
Barudak leutik biasana sok ulin dina pasir teras dijieun kueh-kuehan. Biasana pasirna teh sok dicampurkeun jeung cai supados tiasa dicitak teras dipoe nepika garing tuluy bentukna janten siga kueh. Abdi basa eta nuju maturan ponakan kuring anu hayang maen dina pasir, pas manehna nyuguhkeun eta kukuehan abdi ningal di bagian luhurna aya nu buleud-buleud hideung, ai sugan teh batu karikil, tapi pas ditingal eta mah tai domba. Lantaran geleuh, abdi langsung nitah ponakan abdi pikeun ngumbah lengeun lantaran eta tai geus pacampur jeung cai pasti bakal kotor. Pas manehna apal yen eta teh tai domba, manehna langsung teu hayang deui ulin dina pasir. 

Emotion: disgusted
Abdi kantos basa sakola keneh teh cilaka tina sapedah sabab remna blong. Harita teh abdi make sapedah kumbang ngaboncengkeun rerencangan abdi. Di jalan uih teh nyorang pupudunan nu nukik pisan, terus ujungna aya situ. Harita teh poe Jumaah jam dua belas beurang, abdi ngaliwatan eta pudunan. Mimitina sempet mangmang, turun atawa ditaekan wae. Geus kitu teh nekad we ditaekan. Eh pas ditengah pudunan remna blong, teu katahan. Mudun tarik ti luhur ka handap. Geus dihandap teh abdi teu bisa ngajaga kasaimbangan, tuluy labuh we di sisu jalan aspal. Tidinya abdi ngarasa kapok naek sapedah dina pudunan sabab luka na lain bobodoan nyeuri.

Emotion: fear
Sabab geus 3x daftar beasiswa LPDP ditolak wae, urang geus teu ngarepkeun deui. Rek fokus jang daftar mandiri ka Unpad make jalur reguler. Sanajan kudu mayar sorangan ge tapi ari ku diniatan hade mah sugan aya wae rejekina. Pas poe harita urang tes sacara daring, tes anu kahiji na teh ngeunaan bahasa Inggris kawas tes TOEFL kitu. Tapi pas poean tes urang ngarasa teu maksimal sabab hiji jeung lain hal. Hasil tesna langsung kaluar pas urang submit. Urang nangkeup ka Indung urang bari ngomong yen gagal deui daftar teh. Sedih sabab ku miluan tesna ge geus mahal, lamun dipikir-pikir mah mending dipake jang sapopoe.

Emotion: sad
Salah sahiji teapi jang nu sieun ku jarum suntik teh nyaeta ku cara terapi pemaparan atawa eksposure theraphy. Jadi terapi ieu teh dilakukeun ku cara ngabiasakeun jalma nu sieun ku jarum suntik supaya bisa narima jeung bisa biasa ku ayana jarum suntik. Cara nu ditempuhna nyaeta mimiti nempo gambar suntikan. Mun geus bisalanjut ka level dua nyaeta ngadangukeun penjelasan ngeunaan suntikan. Tuluy level tiluna nyaeta nempo batur disuntik. Mun bisa lolos ya ka level opat, nyaeta nyepengan jarum suntik. Tuluy mun bisa, tuluy ka level lima, nyobian narima suntikan. Tah ku ayana tahap terapi ieu teh diharapkeun mampu ngaleungitkeun kasieun kana jarum suntik.

Emotion: fear
Upami sieun disuntik keur berobat ka dokter aya babaraha nu tiasa dilakukeun pikeun ngurangan parasaan sieun ieu. Kahiji, carioskeun ka dokter upami urang sieun disuntik. Ku ngomong nu saleresna ka dokter upami urang sieun jarum suntik dokter sareng tanaga medis nu sejen tiasa ngalakukeun prosedur nu leuwih ati-ati tur gancang pikeun ngurangan rasa nyeuri kusabab disuntik. Kadua, diuk nu tenang tur leuleuskeun otot-otot dina awak khususna dibagian awak nu arek disuntik. Perkawis eta tiasa ngurangan rasa nyeuri kusabab disuntik. Katilu, atur pernapasan urang. Upami napas urang teu teratur urang janten deg-degan teras panik, ngatur pernapasan ieu penting dilakukeun. Kaopat, nyaeta yakin tur lawan rasa sieun disuntik.

Emotion: fear
Henteu aya rahasia yén kopi luwak (P. hermaphroditus) mangrupikeun salah sahiji kopi anu paling mahal di dunya. Asalna ti Asia Tenggara (khususna Indonésia sareng Filipina), kopi luwak dihasilkeun tina biji kopi anu dicandak tina kotoran luwak. Heueuh, sakilo biji kopi luwak liar bisa dijual saharga US$1.300 (Rp. 19 juta). Sanajan ngahasilkeun milyaran, luwak dirawat kalayan kaayaan sedih. Nurutkeun laporan PETA, luwak téh ditempatkeun dina kurungan nu raket sangkan teu jarang luwak nu cilaka sorangan. Sajaba ti éta, maranéhanana ngan fed berries kopi, bari maranéhanana kudu geus dahar rupa-rupa pangan. Bari kotoran dianggap hiji hal nu teu aya hargana, tétéla tai boga fungsi sorangan. Kanyataanna, pikeun sababaraha produk stool, Anjeun kudu méakkeun saeutik pikeun bisa ngarasakeun aranjeunna

Emotion: disgusted
Nyadiakeun fasilitas toilét anu nyukupan tiasa ngabantosan ngaminimalkeun résiko panyebaran patogén anu ngabahayakeun sareng asup ka tempat persiapan tuangeun atanapi dapur.
1. Pastikeun jamban réstoran anjeun beresih jeung dilengkepan fasilitas kabersihan terpadu kayaning dispensers sabun jeung dryers leungeun.
2. Tetep jamban réstoran Anjeun smelling seger jeung senang ku cara masang solusi freshener hawa, atawa mertimbangkeun solusi Scenting Premium pikeun nyieun dimensi sejen ka toilet Anjeun.
3. Naha anjeun terang? Dina unggal prosés nyiram jamban, aya 'efek bersin' anu nyababkeun baktéri ngapung ka hawa. Baktéri tiasa nutupan sakumna lingkungan toilét anjeun dina kirang ti hiji menit sareng tahan dugi ka 24 jam.
4. Pastikeun anjeun gaduh korsi toilet cleaner dipasang dina unggal cubicle pikeun ngurangan résiko kontaminasi.

Emotion: disgusted
Lulus D3, urang arek lanjut kuliah deui nyokot S1. Tapi kali ieu urang nyokot kampus swasta anu unggal bulan na loba bayaran, terbilang gede biayana ti kampus negeri mah. Berhubung di daerah urang mah jarang aya kampus negeri anu aya jurusan ekonomi, jadi urang daftar ka kampus swasta. Pendaftaran na bisa iraha wae, eweh batasan jadi bebas. Basa eta urang datang poe sabtu, da poe sabtu ge kampusna buka teu libur soalna aya kelas karyawan. Pas pisan urang keur gawe di pabrik, jadi waktuna bisa nyokot kelas sore. Biasa pas daftar di tanya-tanya, terus bayar biaya pendaftaran na. Poe senen na geus di bere kelas, urang kelas sore c jurusan Akuntansi S1, kuliahna mulai ti jam 17:00 nepika jam 22:00. Urang bungah pisan mun asup kelas nempo bangku kuliah anu barodas, terus urang kenalan jeung babaturan sakelas. Mimiti asup mah teu belajar, ngan perkenalan doang. Urang resep pisan di kelasna teh aya awewe aya lalaki, saimbang jadi teu loba teuing awewena, jeung dosen na teh ramah-ramah barageur kadang mah sok ngabodor, jadi kelas teh teu sepi teuing. 

Emotion: happy
Waktu éta kuring jeung babaturan balik ti sakola. Kusabab siang keneh, kuring mampir ka nu ngajual bakso jang ngeusian beuteung. Harita warung baksona teh sabenerna lain anu biasa dibeuli ku urang, tapi kusabab lokasina deukeut jeung sakola, kuring jeung babaturan dahar didinya. Upami raosna lumayan, teu jauh béda ti anu biasa urang mésér. Bari dahar, kuring ningali aya laleur keur éntep dina mangkok bakso babaturan kuring, harita manehna keur di cai. Saenggeus entep, laleur teh endogan didinya, kuring kacida jijik ningalina waktu harita. Kuring langsung nyarios ka rerencangan kuring supados henteu ngadahar basona deui, sareng saatos éta kami langsung mayar tuangeun tuluy indit. Kuring sareng réréncangan henteu hoyong mésér bakso di dinya deui.

Emotion: disgusted
Harta karun teh biasana mangrupa aset berharga nu diteundeunna ti jaman baheula pisan. Biasana harta karun ngahaja diteundeun jang sampeureun jaga. Tapi dina prakna mah aya oge nu teu kasampeur deui sabab sababaraha faktor, salah sahijina kamatian. Tah, ayeuna mah tos seueur nu neangan harta karun dina rangka ngadu milik. Biasana oge diteangan make alat canggih, jadi teu kudu deui cacapean ngira-ngira. Biasana sok aya nu ngajiadikeun kagiatan neangan harta karun teh konten dina media sosial. Ieu jadi hal nu resep ditonton ku masyarakat, sabab secara teu langsung ngarasakeun panasaran nana. Yuk ah daripada urang ge panasaran, mending nonton wae kontenna!

Emotion: surprise
Upami aya pangaruh ngarugikeun, anu paling dipikaresep nyaéta dramatisasi. Anak jadi beuki ambek, sanajan sakapeung ditindes sarta bisa bitu iraha wae. Lajeng, anak bisa rebel, atawa malah mundur ti anggota kulawarga.

Sangkan leuwih positip dina kahirupan, barudak tengah kudu ngawangun komunikasi anu hadé jeung kolotna. Upami aya panyimpangan, kedah ditepikeun sacara saksama.

“Saméméhna, ngan dimimitian ku cara mikir positif atawa tanpa prasangka, anggap sagala kalakuan kolot téh lumrah jeung geus tangtu tanpa niat jahat,” jelas salah saurang dosén Fakultas Psikologi UNAIR.

Barudak ogé bisa ngalegaan cakrawala maranéhanana ku nalungtik fenomena anak tengah atawa fenomena sindrom anak tengah. Lajeng, coba pikeun niténan kulawarga séjén kalawan kaayaan urutan kalahiran sarua. Lajeng anak bisa néangan hal positif sarta berharga ti kulawargana.

Emotion: angry
Mindeng mun ka toilet umum, sok manggihan toilet anu teu beresih. Kondisina teh geus teu mangrupa, siga toiletna mampet, atawa tehelna baraseuh jadi laleueur. Komo deui loba nu make sapatu ka jero toilet teh, jadina tehel toilet teh pinuh ku leutak. Tapi ari keur diperjalanan mah kapaksa weh asup, dari pada hese deui neangan toilet sejen, jeung can tangtu oge beresih. Jadi geus teu mikir deui, langsung weh asup. Pas samemeh asup ge geus kaambu bauna teu ngeunah, bau pesing jeung bau toilet. Komo deui euweuh ventilasina, nu nyebabkeun udara dina toilet teh teu kaluar jadi ngulibek di jero toiletna.

Emotion: disgusted
Sieun kana panggung atawa demam panggung teu ngan dialaman ku panyanyi jeung artis hungkul, tapi oge mineng dialaman ku olahragawan. Biasana olahragawan bakal ngarasa sieun komo lamun ditonton jeung digorowokan ku panonton. Olahragawan oge bakal ngarasa sieun lantaran bisi manehna teu tiasa meunang sasuai harapan jalmi anu ngadukung manehna atawa sieun prestasina leuwih butut ti sateuacanna. Komo lamun manehna tos pernah meunangkeun kompetisi, pasti panonton bakal ngarepkeun anu leuwih deui ti manehna, janten manehna ngarasa boga beban kanggo ngajaga prestasi eta. Matak teu heran lamun di pertandingan nepak mah panongton teh sok ngagorowokeun lawan supados teu fokus jeung ngarasa eleh. 

Emotion: fear
Marsel teh nuju ka Puncak sareng kulawargina. Ka Puncakna numpak mobil pribadi. Perjalanan di mulai ti jam tujuh peuting kusabab ngarah nepi ka Puncak-na peuting tur tiasa langsung hees. Perjalanan di berdasarkeun google maps teh salila genep jam. Salila di perjalanan teu aya nu aneh-aneh nanging sawaktos asup wilayah Puncak aya hiji mobil nu nuturkeun mobil nu ditumpakkan Marsel. Mobilna mobil jeep warna hideung poek. Kusabab jalan tiiseun tur kurang pancahayaan kulawargi Marsel nyangkana nu nuturkeun teh mobil begal atanapi parampok. Sakulawrgi janten sieun tur mobil dibawa ngebut, nanging mobil jeep ieu ge ngiluan ngebut. Janten we dijero teh riweuh kusabab kabeh sarieun. Alhamdulillahna Marsel sareng kulawargi nepi ka tempat ngendongna. Nanging mobil nu tadi ngilu asup oge, tetela ieu teh rombongan nu teu apal jalan tur nuturkeun rombongan kulawargi Marsel.

Emotion: fear
Lamun ditodong senjata make pestol, hal nu mimiti ku urang lakukeun urang kudu tetep tenang, sanajan urang ngaderegdeg ku sabab sieun ditembak, jeung nu penting mah ulah ngaprovokasi. Soalna mun urang ngaprovokasi, bisa wae urang langsung ditembak. Urang ge kudu ninggali situasina, mun nu rek nembak teh katinggali manehna teh keur mabok, mendingan oge milu naon nu diucapkeun ku manehanana. Ulah ngalawan atawa nolak. Leuwih alus urang mun apal jenis senjata nu digunakeun ku pelaku. Lamun apal urang senjatana, urang bisa nga analisis naha eta teh senjata beneran atawa senjata maenan. Lantaran loba kasus pelaku nu nyingsieunan make senjata maenan.

Emotion: fear
Balik deui kana inuman, anjeun kantos ngadangu kopi manuk jacu (Penelope)? Upami anjeun henteu acan, ieu ogé salah sahiji kopi anu paling mahal di dunya, asalna tina limbah sato. Sakumaha ngaranna nunjukkeun, kopi ieu asalna tina tai manuk jacu nu hirup di Brazil.

Peternak Brasil, Henrique Sloper de Araujo, mangrupikeun anu nyiptakeun kopi ieu. Mimitina hama, Henrique nempo yén manuk jacu ngan bisa ngabedakeun antara kopi alus jeung goréng. Sajaba ti éta, prosés pencernaan manuk jacu leuwih gancang sarta minimal gangguan tina asam lambung atawa protéin sato.

Taun 2006, Henrique ngarilis kopi manuk jacu kahijina. Kitu cenah, rasa kopi ieu rada dicampur rasa kacang. Kiwari, teu saeutik pencinta kopi anu hayang nyobaan kopi ti manuk jacu .

Emotion: disgusted
Tilu cara ngahadapi jalma nu hobina ngahina fisik batur. Kahiji, tong didangukeun sagala ocehan na, antepkeun we, anggap we radio butut nu keur diputer. Sabab biasana jalma nu kieu teh hayangna mah diladenan ngomong tuluy dibenerkeun naon nu diomongkeunna. Nu kadua nyaeta tinggalkeun indit. Sabab omongan jalma nu kitu mah sama sekali teu penting, jadi mending tinggalkeun indit ka hal nu leuwih penting tibatan ngadengekeun omongan jalma nu kitu. Nu katilu nyaeta ku cara ngabales omonganna, bahwa manehna teh boga kateusampurnaan oge nu teu kudu di beja-beja ka batur. Geus kitu mah antepkeun we indit ulah dilieuk deui sabab geus kamalinaan.

Emotion: angry
Mudik lebaran teh jadi salah sahiji budaya nu dilakukeun unggal taun. Tah, budaya mudik teh biasana melekat pisan jeung kata macet. Kumaha henteu, sabab mun mudik teh kabeh nu ngarantau baralik ka imahna di lembur. Malahan mah pernah aya nu ngalaman macet nepi ka sapoe sapeuting lilana. Komo dina malem takbiran mah sok mudal kabeh nu mudik teh. Ngan, geus silih ngartikeun jadi euweuh deui nu jengkel ku sabab macet. Kabeh nu mudik geus narimakeun kaayaan macet sabab emang geus kalender liburna ngan sababaraha poe. Jadi daek teu daek mun hayang lebaran di lembur mah wayahna kudu mamacetan di jalan.

Emotion: angry
Abdi sareng rerencangan nuju emam di salah sahiji tempat resto anu mineng pisan didatangan ku urang opatan. Urang resep kadieu lantaran dahareunna ngeunah jeung hargana oge teu pati awis. Tempat ieu nuju rame pisan lantaran poe Ahad, seeur pisan murangkalih anu lulumpatan jeung seuseurian di dieu. Sabari ngantosan dahareun na dugi ka meja urang popotoan heula di tempat ieu. Pas nuju diuk di korsi jol aya nu nyetel musik anu judulna "Selamat Ulang Tahun" abdi seuri sabari mikir pasti aya nu nuju ulang taun di dieu. Teu lila aya pagawe anu nyampeurkeun sabari mawa kue, ai sugan teh bakal ka meja sabeulah, tapi manehna kalahkah ka meja kuring. Abdi langsung reuwas lantaran kuring ulang tahun geus saminggon kamari. 

Emotion: surprise
Naha lauk bau hanyir sanajan hirup di cai? Patarosan ieu nganggap yén bau hanyir disababkeun ku kurangna obyék interaksi jeung cai. Bisa jadi kaharti yén jalma umumna ngumbah leungeun maranéhna pikeun ngaleungitkeun bau hanyir. Lauk boga bau hanyir sabab lauk boga mékanisme fisiologis pikeun ngaluarkeun mukus/mukosa sakuliah awakna. Lendir ieu fungsina pikeun ngaleutikan tatu alatan gesekan sarta mempermudah gerak lauk dina cai. Slime ieu bau hanyir. Anu jadi sabab lauk anu rék diasakan bisa leungit rasa hanyirna ku cara dikumbah ku cai, lantaran lauk anu geus paeh teu bisa ngahasilkeun lendir deui. jadi na kamungkinan bau nu amis teh bakal kamana-mana.

Emotion: disgusted
Abdi ogé ngagaduhan bau anu goréng. Di imah kuring, bapa jeung lanceuk kuring boga bau anu teu pikaresepeun, sedengkeun indung, adi jeung lanceukna teu boga pisan. Jeung kuring geus datang ka istilah jeung ieu. Memang teu PD ngalakukeun kagiatan di rohangan anu teu aya AC. Sanaos kuring henteu kesang teuing, kuring masih karasa bau sareng ngajantenkeun kuring sareng jalma-jalma di sakuriling kuring teu genah. Aya rupa-rupa cara pikeun ngalakukeunana, milarian ka ditu ka dieu ngeunaan cara ngaleungitkeun bau anu goréng dina awak. Mimitian ku ngagunakeun baking soda, jeruk nipis, deodoran antiperspirant ngagunakeun loba parfum. Nepi ka ahirna papanggih jeung alum. Saur abdi mah ieu mah murah, sakilo teu dugi ka 15 rebu. Sareng tiasa dipésér di apoték sareng e-commerce.

Emotion: shame
Anjeun meureun hoyong kabur kanyataanana nalika anjeun ngalaman kagagalan. Tinimbang nampik jeung ngarasa teu cocog, éta bakal leuwih hadé pikeun anjeun pikeun manggihan solusi ku ngakuan cara teu damang pikeun nyegah kuciwa, sarta ngaganti eta ku usaha pikeun ngaronjatkeun kaahlian jeung kaahlian ngaliwatan recognizing poténsial. diri anjeun boga. sareng ieu kumaha urang tiasa langkung hadé nungkulan kagagalan. Kahiji, Anjeun bisa jadi geus dimekarkeun kapercayaan irasional ngeunaan gagal. Contona, anjeun nganggap kagagalan ngajadikeun anjeun jalma anu moal pernah suksés, jalma anu kamampuan anu goréng, anu henteu pantes, sareng sajabana. Kusabab pamikiran ieu, anjeun jadi sieun kumaha jalma séjén bakal mikir anjeun, jadi Anjeun coba teuas pikeun nutupan nepi jeung nyumputkeun gagal nu Anjeun ngalaman. lajeng Ngembangkeun Pamikiran Realistis Ngeunaan Gagal
Nalika anjeun mendakan diri anjeun kalayan pikiran anu teu aya harepan atanapi henteu aya gunana pikeun nyobian deui saatos gagal, teras robih pamikiran ieu. Ngingetkeun diri sababaraha hal realistis ngeunaan kagagalan, kayaning

Emotion: sad
Nalika unggal liburan sakola, kuring sareng kulawarga biasana angkat ka bumi nini nganggo mobil. Kuring gaduh tilu lanceuk anu jarang kamamana naik mobil. Jadi bakal gampang mabok di jalan sabab teu biasa ngambeu bau mobil. Utamana lamun ACna dihurungkeun, bakal leuwih ripuh jeung gampang utah. Aya hiji poé, adi kuring teu tahan ku bau mobilna. Tungtungna anjeunna utah tanpa aba-aba sareng tanpa persiapan. Tungtungna, utahna beunang baju sareng korsi mobil. Anjeunna aya di korsi tengah terus kuring anu aya di korsi tukang ngarasa jijik sareng ampir utah ogé kusabab kabawa seueul. Nepi ka ahirna urang mampir di SPBU pikeun beberesih sarta ogé istirahat.

Emotion: disgusted
Sholat berjamaah mun taraweh teh salah sahiji agenda rutin umat Muslim dina bulan Romadhon. Tah harita mah keur tarawehan teh aya kajadian nu pikaseurieun pisan. Keur khusyuk sholat taraweh rokaat teakhir, eh di shaft panghareupna teh kadenge sora jalma nu hitut tarik pisan. Kaayaan harita keur jempling pisan da keur tasyahud akhir. Pas sora hitut kadangu, kabeh jamaah rareuwaseun, malahan mah aya nu nepi ka teu kuat hayang seuri sabab sora hitutna tarik isan mantak reuwas. Tuluy teu lila teh salam, eh da euweuh jalma anu kaluar jang wudhu deui. Jigana mah eta jalma teh kaeraan hayang kaluarna sabab bisi kanyahoan manehna nu hitut.

Emotion: shame
Sakali, sangkan teu telat nyokot pramugari di wewengkon Taman Mini, Jakarta Timur, Yudha nginep di imah babaturan di Lubang Buaya. Ngagunakeun Mitsubishi L300, Yudha mangkat kira-kira jam 01.00 WIB. Basa ngaliwatan parapatan Taman Mini anu ayeuna geus jadi Alun-alun Taman Mini, Yudha neuteup sosok pramugari dina spion. Hartina, inohong linggih dina baris kadua bangku. Sadar kana paneuteupna, Yudha nyoba tenang. Anjeunna nyobian ngayakinkeun dirina yén ieu ngan halusinasi. Meureun kusabab capé kurang saré. Tapi teu lila kadéngé sora gagang panto dicoo, Yudha ngalieuk ka tukang. Tétéla euweuh sasaha. Nalika kami ngaluncurkeun torowongan Taman Mini nuju ka Ciracas, sora gagang beuki nyaring. Ujug-ujug, panto langsung dibuka. Anjeunna teras ditarik sareng nutup panto. Tapi dasarna Yudha resep banyol, anjeunna teras ngalungkeun kecap. "Ih sétan, tong ngaganggu waé. Nyiar duit halal. Lamun hayang naék, bayar! Siga béngsin milik karuhun. Geus jauh. Tong ngaganggu. Mun rék ngapung, meuli karcis!," cenah harita.

Emotion: surprise
Hiji poe urang meuli tehel ka salah sahiji mall nu aya di Bandung, geus asup tuluy panggih jeung petugas nu jagana. Geus kitu urang nyieun kasepakatan, ceuk petugasna yen tehel teh bakal dikirimkeun saminggu deui. Ari geus kitu mah urang balik, sabari ngabejaan tukang yen saminggu deui gawe jang masangkeun tehel. Pas poe nu geus dijangjikeun, urang jeung tukang nunungguan tehel eta dikirim, tapi nyatana mah acan keneh dikirim-kirim. Jadi isukna urang ngadatangan ka petugasna nu ngajual tehel eta. "Kumaha sih? Ongkoh geus jangji saminggu rek dikirim, nepikeun ka ayeuna tehel teh euweuh wae!" Urang ngomong sabari nyentak, tuluy ditambahan "Tuh tukang geus aya nunungguan ti kamari, tapi tehel can aya! Daek ganti rugi?"

Emotion: angry
Ngan ngadéngé kecap "bedah" mindeng nyieun jalma overly sieun, malah nepi ka titik ngabalukarkeun gangguan saré, turun napsu, palpitasi, seueul, kesang tiis, sarta sagala rupa keluhan lianna. Kaayaan ieu pasti henteu saé pikeun persiapan anjeun pikeun dioperasi. Nanging, hiji hal anu urang tiasa nyebatkeun nyaéta unggal dokter dilengkepan ku kompetensi anu mumpuni dina mutuskeun jinis perawatan anu pangsaéna pikeun pasienna. Upami dokter anjeun nyarankeun yén anjeun ngajalanan operasi, tangtosna ieu mangrupikeun pilihan anu pangsaéna. Sateuacan mutuskeun hiji tindakan, dokter kedah taliti mertimbangkeun mana anu langkung ageung pikeun pasien, naha résiko atanapi kauntungan. Upami dirasakeun yén kauntungan tina bedah jauh langkung ageung tibatan résiko pikeun kaséhatan anjeun, maka ieu bakal dilakukeun. Tangtu, sadayana kalayan idin ti diri.

Emotion: fear
Basa nuju sakola SD mah, Nita teh sering pisan dibully ku babaturan nana sabab mangrupakeun murid baru. Babaturan na ngarasa kasaing ku kaayaan manehna, jadi ngabully wae. Mun balik saola teh Nita mah sok ceurik sabab nyeuri hate sok dipegat di jalan balik ka imah ku babaturan nu sok ngabullyna. Mun di sakola ge sok dijalan sagala rupana, tapi Nita teu wani ngalawan sabab ngarasa sieun ku babaturan nana. Nita ngan teu weleh bageur we ka kabeh babaturan nana. Hiji poe, Nita ngarasa sieun pisan sabab babaturan nana nyegat Nita balik sakola, bari ngadelekan teh nanyaan Nita. Ti saprak harita, Nita teu wani balik sakola bareng jeung batur, pasti we pangpandeurina da bisi dicegat tea. Kadang mah sok ngahaja beberesih kelas heula supaya ngulur waktu balik.

Emotion: fear